VENDIM
Nr. 435, datë 26.6.2019

PËR MIRATIMIN E NDRYSHIMIT TË STATUSIT, NGA KATEGORIA E RESURSIT “TOKË BUJQËSORE” NË “TOKË URBANE”, TRUALL, TË PASURISË ME NUMËR 327/1, ZONA KADASTRALE 2671, BASHKIA FINIQ

Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave
 
VENDOSI:

1. Miratimin e ndryshimit të statusit, nga kategoria e resursit “tokë bujqësore” në “tokë urbane”, truall, të pasurisë me numër 327/1, zona kadastrale 2671, Bashkia Finiq, sipas certifikatës së pasurisë, hartës treguese dhe lidhjes nr. 1, bashkëlidhur këtij vendimi. 
2. Drejtoria e Administrimit dhe e Mbrojtjes së Tokës, Qarku Vlorë, të pasqyrojë në dokumentacionin kadastral (LN) ndryshimin e resursit, nga “tokë bujqësore” në “tokë urbane”, truall, të pasurisë me numër 327/1, zona kadastrale 2671, Bashkia Finiq.
3. Ngarkohen Ministria e Bujqësisë dhe Zhvillimit Rural, Drejtoria Vendore e Agjencisë Shtetërore të Kadastrës Sarandë dhe Këshilli i Qarkut Vlorë për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Erion Braçe
Lidhja nr.1

	Nr. Rend
	 
Qarku
	
Bashkia
	
Zona kadastrale
	
Adresa e pasurisë
	
Numri i Pasurisë
	
Sipërfaqja m2
	
Sip ndërtimore m2
	
Sipërfaqja zhvillimore m2
	
Emërtimi i strukturës

	1
	Vlorë
	Finiq
	2671
	Finiq 
	327/1
	 3739
	840
	840
	Magazinë bujqësore

